A POLITIKAI ÉS BIZTONSÁGI BIZOTTSÁG EUPT/2/2006 HATÁROZATA
(2006. december 12.)
a jogállamiság területére és más lehetséges területekre irányuló esetleges koszovói EU válságkezelési műveletre tekintettel létrejött uniós tervezőcsoport (EUPT-Koszovó) vezetője megbízatásának meghosszabbításáról
(2006/980/KKBP)
A POLITIKAI ÉS BIZTONSÁGI BIZOTTSÁG,
tekintettel az Európai Unióról szóló szerződésre és különösen annak 25. cikke harmadik albekezdésére,
tekintettel a jogállamiság területére és más lehetséges területekre irányuló esetleges koszovói EU válságkezelési műveletre tekintettel egy uniós tervezőcsoport (EUPT-Koszovó) létrehozásáról szóló, 2006. április 10-i 2006/304/KKBP tanácsi együttes fellépésre (1), és különösen annak 6. cikke (2) bekezdésére,
mivel:
(1)
A 2006/304/KKBP együttes fellépés 6. cikkének rendelkezése értelmében a Tanács felhatalmazza a Politikai és Biztonsági Bizottságot, hogy a Szerződés 25. cikkének megfelelően hozza meg a vonatkozó határozatokat, beleértve - a főtitkár/főképviselő javaslata alapján - az uniós tervezőcsoport (EUPT-Koszovó) vezetőjének kinevezését is.
(2)
2006. május 2-án a Politikai és Biztonsági Bizottság elfogadta az EUPT KOSOVO/1/2006 határozatot (2), amely Casper Klynge-t nevezte ki az uniós tervezőcsoport (EUPT-Koszovó) vezetőjévé.
(3)
Az említett határozat 2006. december 31-én lejár.
(4)
2006. december 11-én a Tanács elfogadta a 2006/304/KKBP együttes fellépés módosításáról és 2007. május 31-ig történő meghosszabbításáról szóló 2006/918/KKBP együttes fellépést.
(5)
A főtitkár/főképviselő Casper Klynge, az uniós tervezőcsoport (EUPT-Koszovó) vezetője megbízatásának 2007. május 31-ig való meghosszabbítását javasolta.
(6)
Az uniós tervezőcsoport (EUPT-Koszovó) vezetőjének megbízatását ezért 2007. május 31-ig meg kell hosszabbítani,
A KÖVETKEZŐKÉPPEN HATÁROZOTT:
1. cikk
Casper Klynge, a jogállamiság területére és más lehetséges területekre irányuló esetleges koszovói EU válságkezelési műveletre tekintettel létrejött uniós tervezőcsoport (EUPT-Koszovó) vezetőjének megbízatása 2007. május 31-ig meghosszabbodik.
2. cikk
Ez a határozat elfogadásának napján lép hatályba.
Ezt a határozatot 2007. május 31-ig kell alkalmazni.
Kelt Brüsszelben, 2006. december 12-én.